комедийни истории за Америка
Двама американци се срещнали в опасен квартал на Ню Йорк. Единият възкликнал радостно:
- Здрасти, Джо! Отдавна не съм те виждал! Навремето бяхме съученици в гимназията! Как я караш напоследък?
Другият му отговорил:
- Между нас да си остане, Боб... В момента съм полицай под прикритие. Бачкам точно в този квартал. Обличам се с цивилни дрехи. Внедрявам се в разни банди и после ги разобличавам! Работата ми е адски рискована! Само да надушат, че съм ченге - веднага ще ми видят сметката!
Боб се опулил:
- Добре, де! Едно нещо не разбирам! Като си под прикритие, защо в момента си с полицейска униформа, за Бога?!
Джо се усмихнал небрежно:
- А, това ли? Днес имам почивен ден!